CELEX: 32015R0806
Language: lt
Date: 2015-05-22 00:00:00
Title: 2015 m. gegužės 22 d. Komisijos įgyvendinimo reglamentas (ES) 2015/806, kuriuo nustatomos kvalifikuotų patikimumo užtikrinimo paslaugų ES pasitikėjimo ženklo formos specifikacijos (Tekstas svarbus EEE)

23.5.2015   
            
            
               LT
            
            
               Europos Sąjungos oficialusis leidinys
            
            
               L 128/13
            
         KOMISIJOS ĮGYVENDINIMO REGLAMENTAS (ES) 2015/806
   2015 m. gegužės 22 d.
   kuriuo nustatomos kvalifikuotų patikimumo užtikrinimo paslaugų ES pasitikėjimo ženklo formos specifikacijos
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. liepos 23 d. Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (1), ypač į jo 23 straipsnio 3 dalį,
   kadangi:
   
               (1)
            
            
               Reglamente (ES) Nr. 910/2014 nustatyta, kad, siekdami didinti vartotojų pasitikėjimą ir patogumą, kvalifikuotų patikimumo užtikrinimo paslaugų teikėjai gali naudoti pasitikėjimo ženklą. Tokiu pasitikėjimo ženklu paženklintos kvalifikuotos patikimumo užtikrinimo paslaugos aiškiai atskiriamos nuo kitų pasitikėjimo užtikrinimo paslaugų ir tokiu būdu rinkoje skatinamas pasitikėjimas internetinėmis paslaugomis ir tų paslaugų patogumas, kurie yra būtini, kad vartotojai galėtų visapusiškai naudotis ir sąmoningai pasitikėti elektroninėmis paslaugomis;
            
         
               (2)
            
            
               kad būtų pateikta naujo logotipo pasiūlymų, Komisija surengė visų valstybių narių dailės ir dizaino studentų konkursą. Remdamasi kriterijais, kurie nurodyti konkurso e-Mark U Trust Competition techninėse ir dizaino specifikacijose, ekspertų komisija atrinko tris geriausius pasiūlymus. 2014 m. spalio 14 d.–lapkričio 14 d. vyko konsultacijos internetu. Dabar siūlomą logotipą, kurį per tą laikotarpį dauguma svetainės lankytojų išrinko geriausiu ir savo galutiniu sprendimu patvirtino komisija, reikia patvirtinti kaip naują kvalifikuotų patikimumo užtikrinimo paslaugų ES pasitikėjimo ženklą;
            
         
               (3)
            
            
               siekiant suteikti galimybę naudoti logotipą, kai tik jis taps taikytinas pagal Sąjungos teisės aktus, ir užtikrinti veiksmingą vidaus rinkos veikimą, garantuoti sąžiningą konkurenciją ir apsaugoti vartotojų interesus, naujasis kvalifikuotų patikimumo užtikrinimo paslaugų ES pasitikėjimo ženklas įregistruotas Jungtinės Karalystės intelektinės nuosavybės tarnyboje (United Kingdom Intellectual Property Office) kaip kolektyvinis ženklas, taigi jis galioja, yra naudotinas ir saugomas. Be to, logotipas bus įregistruotas ir Sąjungos bei tarptautiniuose registruose;
            
         
               (4)
            
            
               šiame reglamente numatytos priemonės atitinka pagal Reglamento (ES) Nr. 910/2014 48 straipsnį įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Nedarant poveikio 2 straipsnyje išdėstytoms nuostatoms, kvalifikuotų patikimumo užtikrinimo paslaugų ES pasitikėjimo ženklo forma yra kaip pavaizduota I ir II prieduose.
   2 straipsnis
   1.   Kvalifikuotų patikimumo užtikrinimo paslaugų ES pasitikėjimo ženklo pamatinės spalvos yra šios: Pantone Nr. 654 ir 116; naudojant keturių spalvų modelį – mėlyna (žydra – 100 %, purpurinė – 78 %, geltona – 25 % ir juoda – 9 %) ir geltona (žydra – 19 % ir geltona – 95 %); naudojant raudonos, žalios ir mėlynos spalvų modelį (RGB), pamatinės spalvos yra mėlyna (raudona – 43, žalia – 67 ir mėlyna – 117) ir geltona (raudona – 243, žalia – 202 ir mėlyna – 18).
   2.   Jei naudoti spalvotą kvalifikuotų patikimumo užtikrinimo paslaugų ES pasitikėjimo ženklą nepraktiška, jis gali būti naudojamas tik nespalvotas, kaip pavaizduota II priede.
   3.   Jei kvalifikuotų patikimumo užtikrinimo paslaugų ES pasitikėjimo ženklas naudojamas tamsiame fone, gali būti naudojamas jo negatyvinis atvaizdas naudojant tokią pačią fono spalvą, kaip pavaizduota I ir II prieduose.
   4.   Jei kvalifikuotų patikimumo užtikrinimo paslaugų ES pasitikėjimo ženklas naudojamas spalviniame fone, kuriame jį sunku įžiūrėti, ženklą galima apibrėžti išorine linija, kad būtų didesnis kontrastas fono spalvoms.
   3 straipsnis
   Minimalus kvalifikuotų patikimumo užtikrinimo paslaugų ES pasitikėjimo ženklo dydis yra toks, kad nebūtų iškraipyti vizualiniai elementai ir pagrindinės formos, bet ne mažesnis kaip 64 × 85 pikselių (150 tašk./colyje).
   4 straipsnis
   Kvalifikuotų patikimumo užtikrinimo paslaugų ES pasitikėjimo ženklas naudojamas taip, kad būtų galima aiškiai nurodyti kvalifikuotas paslaugas, su kuriomis šis pasitikėjimo ženklas yra susijęs. Pasitikėjimo ženklas gali būti susietas su grafiniais ar tekstiniais elementais, aiškiai nurodančiais, kokioms kvalifikuotoms patikimumo užtikrinimo paslaugoms jis naudojamas, su sąlyga, kad šiais elementais nepakeičiamas kvalifikuotų patikimumo užtikrinimo paslaugų ES pasitikėjimo ženklo pobūdis ir nekeičiama nuoroda į Reglamento (ES) Nr. 910/2014 23 straipsnio 2 dalyje nurodytus taikytinus patikimus sąrašus.
   5 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gegužės 22 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 257, 2014 8 28, p. 73.
   
      I PRIEDAS
      
         Spalvotas kvalifikuotų patikimumo užtikrinimo paslaugų ES pasitikėjimo ženklas
      
      
   
      II PRIEDAS
      
         Nespalvotas kvalifikuotų patikimumo užtikrinimo paslaugų ES pasitikėjimo ženklas